*(predlog)*

Na podlagi 36. člena Zakona o lokalni samoupravi (Uradni list RS, št. 94/07 - uradno prečiščeno besedilo, 27/08 - odl. US, 76/08, 79/09, 51/10, 84/10 - odl. US, 40/12 - ZUJF, 14/15 - ZUUJFO, 76/16 - odl. US, 11/18 - ZSPDSLS-1, 30/18, 61/20 - ZIUZEOP-A, 80/20 - ZIUOOPE, 62/24 - odl. US, 102/24 - ZLV-K),  30. člena Zakona o spremembah in dopolnitvah Zakona o lokalnih volitvah (Uradni list RS, št. 102/24) ter 16. in 116. člena Statuta Občine Postojna (Uradni list RS, št. 58/22 – uradno prečiščeno besedilo – UPB1) je Občinski svet Občine Postojna na \_\_\_\_\_\_\_\_\_\_\_\_\_ redni seji, dne \_\_\_\_\_\_\_\_\_\_\_\_\_\_\_\_, sprejel

**SPREMEMBE IN DOPOLNITVE**

**POSLOVNIKA OBČINSKEGA SVETA OBČINE POSTOJNA**

1. člen

V Poslovniku Občinskega sveta Občine Postojna (Uradni list RS, št. 58/2022 – uradno prečiščeno besedilo - UPB1) se v 8. členu prvi odstavek spremeni tako, da se glasi:

»(1) Občinski svet se konstituira na prvi seji po volitvah, na kateri se seznani z izidom volitev v občini, pod pogojem, da je v aktu o izidu volitev iz zakona, ki ureja lokalne volitve, ugotovljena izvolitev več kot polovice članov občinskega sveta.«.

Drugi odstavek se spremeni tako, da se glasi:

»(2) Prvo sejo občinskega sveta skliče prejšnji župan. Prva seja se opravi najpozneje v 14 dneh po objavi akta o izidu volitev iz zakona, ki ureja lokalne volitve.«.

1. člen

V 9. členu se prvi odstavek spremeni tako, da se glasi:

»(1) Prvo sejo občinskega sveta vodi najstarejši član.«.

Drugi, tretji in četrti odstavek se črtajo.

1. člen

10. člen se črta.

1. člen

V 11. členu se prvi odstavek spremeni tako, da se glasi:

»(1) Mandatna doba članov občinskega sveta traja do prve seje novoizvoljenega občinskega sveta. Izvoljeni kandidat za člana občinskega sveta pridobi mandat z dnem izvolitve, izvrševati pa ga začne, ko se novi občinski svet seznani z aktom o izidu volitev iz zakona, ki ureja lokalne volitve, s katerim je ugotovljena njegova izvolitev.

Doda se nov drugi odstavek, ki se glasi:

»(2) Mandatna doba župana traja do prve seje novoizvoljenega občinskega sveta. Izvoljeni kandidat za župana pridobi mandat z dnem izvolitve, izvrševati pa ga začne, ko se novi občinski svet seznani z aktom o izidu volitev iz zakona, ki ureja lokalne volitve, s katerim je ugotovljena njegova izvolitev.«.

Doda se nov tretji odstavek, ki se glasi:

»(3) Če iz akta o izidu volitev iz zakona, ki ureja lokalne volitve, ni mogoče ugotoviti izvolitve župana, opravlja funkcijo župana od prve seje novega občinskega sveta do seznanitve novega občinskega sveta z aktom o izidu volitev iz zakona, ki ureja lokalne volitve, s katerim je ugotovljena izvolitev župana, najstarejši član občinskega sveta.«.

Dosedanji drugi odstavek postane četrti odstavek.

1. člen

V prvem odstavku 13. člena se besedna zveza »potrdi mandat« nadomesti z besedilom »se seznani z izvolitvijo«.

Drugi odstavek se črta.

1. člen

V 33. členu se prvi odstavek spremeni tako, da se glasi:

»(1) Na dnevnem redu vsake seje mora biti praviloma, za ugotovitvijo sklepčnosti in obravnavo ter sprejemom dnevnega reda, kot druga točka potrditev zapisnika prejšnje seje občinskega sveta.«.

1. člen

55. člen se spremeni tako, da se glasi:

»(1) Sklicatelj seje lahko določi, da se potek seje občinskega sveta zvočno, lahko pa tudi slikovno snema, o čemer morajo biti navzoči obveščeni. Sejo lahko snema le tisti, ki ga je izbral sklicatelj seje.

    (2) V kolikor se potek seje občinskega sveta zvočno in slikovno snema, se snemanje izvaja za namen obveščanja javnosti, zagotavljanja javnosti dela občinskega sveta, objave posnetka v medijih in na spletni strani občine ter priprave zapisnika seje občinskega sveta. Upravljavec osebnih podatkov je Občina Postojna.

(3) Za namen obveščanja javnosti so posnetki sej občinskega sveta javno objavljeni na spletni strani občine še pol leta po koncu mandata občinskega sveta, v katerem je posnetek nastal.

(4) Občinskemu svetniku se na njegovo zahtevo izroči zvočni zapis zahtevanega dela seje, v primeru, da to ni mogoče, pa se mu izroči magnetogram.

(5) Slikovni in zvočni zapis seje se v arhivu občine hrani skupaj z zapisnikom in gradivom seje občinskega sveta kot trajno gradivo.«.

1. člen

V 59. členu se v četrtem odstavku beseda »ugotovi« nadomesti z besedo »seznani«.

1. člen

86.a člen se spremeni tako, da se glasi:

»(1) Župan predloži predlog proračuna občine za prihodnje leto občinskemu svetu v 30 dneh po predložitvi državnega proračuna državnemu zboru.

(2) Župan pošlje vsem članom občinskega sveta predlog proračuna občine v prvi obravnavi z vsemi sestavinami, ki jih določa zakon, ki ureja javne finance, hkrati z vabilom za sejo sveta, na kateri bo predlog proračuna predstavljen.

(3) Po predstavitvi predloga proračuna opravi občinski svet splošno razpravo in sprejme sklep, da se o predlogu opravi javna razprava.

(4) Če svet meni, da predlog ni ustrezna podlaga za javno razpravo, sprejme stališča in predloge ter naloži županu, da v roku 7 dni predloži svetu popravljen predlog proračuna z obrazložitvijo, kako so stališča in predlogi sveta v njem upoštevani.

(5) Če svet po ponovni obravnavi predloga proračuna ne pošlje v javno razpravo, ga skupaj s stališči in predlogi sveta pošlje v javno razpravo župan.

(6) Predlog proračuna mora biti v javni razpravi najmanj 15 dni.

(7) V času javne razprave mora biti zagotovljen vpogled v predlog proračuna tako, da se sklep o javni razpravi in predlog proračuna objavi na spletni strani občine.

(8) Občina objavi način in rok za vlaganje pripomb in predlogov občanov k predlogu občinskega proračuna na svoji spletni strani.«.

1. člen

86.b člen se spremeni tako, da se glasi:

»(1) Najkasneje v 30 dneh po končani javni razpravi o predlogu proračuna pripravi župan dopolnjeni predlog proračuna ter skliče sejo sveta, na kateri se bo obravnaval proračun v drugi obravnavi. Iz dopolnjenega predloga proračuna mora biti razvidno, kateri predlogi in pripombe iz javne obravnave so bili upoštevani in kateri ne.

(2) Na dopolnjen predlog proračuna lahko župan in člani občinskega sveta vložijo amandmaje v pisni obliki najkasneje do 12. ure pred dnevom, ki je določen za sejo sveta. Amandmaji se vložijo pri županu.

(3) Vsak predlagatelj mora pri oblikovanju amandmaja iz prejšnjega odstavka upoštevati pravilo o ravnovesju med proračunskimi prejemki in izdatki in v obrazložitvi navesti, iz katere postavke proračuna se zagotovijo sredstva in za kakšen namen.

(4) Župan ugotovi, kateri amandmaji so bili sprejeti ter ali je proračun medsebojno usklajen in je z njim zagotovljeno financiranje nalog občine v skladu z zakonom in sprejetimi obveznostmi občine. Če je proračun usklajen, svet glasuje o njem v celoti.«.

1. člen

88.a člen se spremeni tako, da se glasi:

»(1) Akte, za katere je z zakonom, ki ureja prostorsko načrtovanje, določen postopek priprave, ki zagotavlja tudi sodelovanje javnosti, potrdi ali sprejme občinski svet.

(2) Če je k prostorskemu aktu, ki ga občinski svet sprejema z odlokom, sprejet amandma, ki spreminja s predlogom prostorskega akta določeno prostorsko ureditev, ki je bila razgrnjena in v javni obravnavi, se šteje, da prostorski akt ni sprejet in se postopek o odloku konča.

(3) Sprejem prostorskih aktov podrobneje določa zakon, ki ureja prostorsko načrtovanje.

(4) O prostorskih aktih občinski svet razpravlja in odloča na dveh obravnavah. Prva obravnava se izvede v času javne razgrnitve dopolnjenega osnutka, kjer občinski svet razpravlja, ter podaja svoje pripombe in predloge. V drugi obravnavi občinski svet razpravlja in odloča o sprejemu usklajenega predloga odloka.«.

1. člen

Te spremembe in dopolnitve začnejo veljati petnajsti dan po objavi v Uradnem listu Republike Slovenije, uporabljati pa se začnejo za prve redne lokalne volitve, razpisane po uveljavitvi teh sprememb in dopolnitev, razen 6., 8., 9. in 10. člena, ki se začnejo uporabljati z dnem uveljavitve teh sprememb in dopolnitev.

Številka:

Postojna, dne

Župan  
 Občine Postojna   
 Igor Marentič